Александър Пушкин
Певецът

Превод от руски: Стоян Бакърджиев, —

chitanka.info

Певецът[0]

Дали сте чували край храст зелен

певецът на любов и скръб в душата?

Когато в ранен час мълчат полята,

звука на свирка, прост и натъжен,

дали сте чували?

Дали сте виждали сред лес смрачен

певецът на любов и скръб в душата?

Следи от плач, усмивка тъй позната

или пък поглед скръбен и смутен

дали сте виждали?

Дали сте плакали, щом зашепти

певецът на любов и скръб в душата?

Когато пък сте срещали в гората

очите му, помръкнали почти,

дали сте плакали?

[0] Напечатано в „Северный наблюдатель“, 1817, кн. 1. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.